CELEX: 62022CN0131
Language: et
Date: 2022-02-25 00:00:00
Title: Kohtuasi C-131/22: Eelotsusetaotlus, mille on esitanud Amtsgericht Frankfurt am Main (Saksamaa) 25. veebruaril 2022 – flightright GmbH versus Swiss International Air Lines AG

10.5.2022   
            
            
               ET
            
            
               Euroopa Liidu Teataja
            
            
               C 191/20
            
         
      Eelotsusetaotlus, mille on esitanud Amtsgericht Frankfurt am Main (Saksamaa) 25. veebruaril 2022 – flightright GmbH versus Swiss International Air Lines AG
      (Kohtuasi C-131/22)
      (2022/C 191/25)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Frankfurt am Main
      
         Põhikohtuasja pooled
      
      
         Hageja: flightright GmbH
      
         Kostja: Swiss International Air Lines AG
      
         Eelotsuse küsimused
      
      
                  1.
               
               
                  Kas erakorraliseks asjaoluks määruse (EÜ) nr 261/2004 (1) artikli 5 lõike 3 tähenduses tuleb pidada lennu tegemiseks sobimatuid ilmaolusid, olenemata nende konkreetsest vormist?
               
            
                  2.
               
               
                  Kas juhul, kui esimesele küsimusele tuleb vastata eitavalt, saab ilmaolude erakorralisust nende esinemise kohas ja ajal määrata nende piirkondliku ja hooajalise esinemissageduse põhjal?
               
            
                  3.
               
               
                  Kas tegemist on erakorralise asjaoluga määruse artikli 5 lõike 3 tähenduses, kui lennuliikluse korraldamist käsitleva otsuse mõju konkreetsele lennukile konkreetsel päeval põhjustab lennu pikaajalise hilinemise, lennu väljumise järgmisele päevale edasilükkamise või lennu tühistamise, olenemata sellest, milline oli otsuse tegemise alus?
               
            
                  4.
               
               
                  Kas juhul, kui kolmandale küsimusele tuleb vastata eitavalt, peab otsuse tegemise alus olema omakorda erakorraline, mis tähendab, et selle esinemisega ei ole vaja arvestada?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).